Stâti do móndo

Quésta pàgina a l'é 'na lìsta di **stâti do móndo**, co-i 193 stâti ménbri e i 2 ménbri òservatoî de Naçioìn Unîe ch'àn i requixîti pe êse conscideræ di stâti sovrén e ch'én coscì reconosciûi a livéllo internaçionâle. Inte tabélle aprêuvo gh'é pe cóntra riportòu âtre 26 entitæ reconosciûe da l'ONU, spartîe tra 9 entitæ outònome asociæ a di stâti ONU e 17 entitæ no outònome reconosciûe cómme colònie, ciù che âtre 8 entitæ ch'én di stâti a reconosciménto limitòu, da-a sovranitæ contestâ e che no són di ménbri de l'ONU.

Inte tabélle gh'é 'na seçión co-e nòtte pe dâ de informaçioìn de ciù in sciâ sovranitæ de 'n çèrto stâto, con l'indicaçión de seu rivendicaçioìn teritoriâli, de seu dipendénse con vàrri gràddi de outonomîa e i teritöi outònomi integræ inte di stâti sovrén.

In sciâ fìn, gh'é e seçioìn dedicæ a-e rivendicaçioìn teritoriâli inte l'Antàrtide, a-o Sovràn Militâre Órdine de Mâta, a-e micronaçioìn e a-e ùrtime *[[terra nullius]]*.

## Stâti
### Stâti ménbri e òservatoî de l'ONU

### Stâti asociæ a stâti sovrén

## Pàixi costitoénti
### Outònomi

### No outònomi

## Stâti a reconosciménto limitòu
### Stâti reconosciûi da a-o mànco 'n ménbro de l'ONU

### Stâti no reconosciûi da mànco 'n ménbro de l'ONU

## Antàrtico
O tratâto fondamentâle in sciô continénte antàrtico, o Tratâto Antàrtico, o remànda, scìnn-a quànde o restiâ in vigô, e rivendicaçioìn de sovranitæ avansæ da vàrie naçioìn. Quéste no són dónca generalménte reconosciûe, scibén che gh'é di reconosciménti recìprochi tra çèrti stâti richiedénti. Pe de ciù, a región da Tæra de Marie Byrd a no l'é rivendicâ da nisciùn stâto.

## Òrdine de Mâta
Pe de ciù gh'é ascì l'Òrdine de Màlta, ch'o l'é stæto diciaròu cómme énte sovràn no statâle, ch'o l'à de relaçioìn diplomàtiche con 110 stâti e ch'o l'é ménbro òservatô de l'ONU scibén che no l'à de teritöio ma sôlo de àree èstra-teritoriâli inta çitæ de Rómma.

Inte l'ànbito do dirìtto internaçionâle, a creaçión de relaçioìn diplomàtiche de 'n stâto con l'Òrdine de Màlta a l'inplica sôlo o reconosciménto do seu *status*, sénsa inplicâ in nisciùn mòddo l'acetaçión into pròpio teritöio de nòrme giurìdiche de l'Òrdine.

## Micronaçioìn

Ina micronaçión a l'é 'n'entitæ creâ cómme 'n pàize modéllo ch'a preténde d'êse 'n stâto indipendénte ma ch'a mànca do reconosciménto di âtri stâti e de òrganizaçioìn internaçionâli, òcupàndo 'n teritöio asæ picìn o inmaginâio. Pe de ciù àn de sòlito 'na popolaçión ridûta e nisciùn di atribûti de 'n Pàize sovràn, cómme o monopòlio da fòrsa, da sovranitæ ò do contròllo do teritöio ò da seu popolaçión. Çèrte micronaçioìn rivéndican efetivaménte 'n teritöio, co-a ciù pàrte de quéste a l'exìste in teorîa in sce 'n terén, in sce 'n spàçio sociâle cómme 'n club ò 'n domìnio d’Internétte. O stùdio académico de micronaçioìn e di govèrni alternatîvi o l'é dîto micropatologîa.

A ògni mòddo da no confónde o tèrmine con quéllo de stâto a reconosciménto limitòu ò micro-stâto.

## Terrae nullius
A-a giornâ d'ancheu l'é restòu sôlo che doî teritöi conscideræ *[[terra nullius]]*:
* Bir Tawil: o l'é 'n teritöio picìn sénsa de propiêtâio a-o confìn tra l'Egìtto e o Sudàn, rivendicòu sôlo che da 'na micronaçión sénsa de reconosciménto, o Régno do Sùd do Nòrd.
* Tæra de Marie Byrd: pàrte de l'Antàrtide, a l'é conpréiza tra i doî meridién de 158°&nbsp;W e de 103°24'&nbsp;W. In sciâ sta región gh'é sôlo quàrche rivendicaçión de çèrte micronaçioìn cómme o "Granducâto de Westarctica" e o "Régno de Talossa".

## Nòtte


## Ligàmmi de fêua
* 
* 
*